تورکیه قوراللی کوچلری نینگ 25- باش قومندانی متقاعد جنرال یشر بویوک انیت عالمدن کوزلرینی یومدی.
کسل لیگی باعث بیر مدتدن بیری کسلخانه ده تدوای آستیده بولگن مذکور جنرال بوگون 20 نوامبر ایرته لب حیاتینی یوقاتگن لیگی بیلدیریلدی.
79 یاشده وفات ایتگن جنرال بویوک انیت نینگ تورموش اورتاغی فلز بویوک انیت هم 4 کون آلدین عالمدن اوتگندی.
یشر بویوک انیت اوزی کسل بولگن لیگی باعث تورموش اورتاغی نینگ جنازه مراسمی گه اشتراک ایتالمه گندی.
باشقه تاماندن جمهور باشلیغی رجب طیب ایردوغان، وفات ایتگن سابق قوراللی کوچلر قومندانی متقاعد جنرال یشر بویوک انیت نینگ عایله اعضالری بیلن تیلفون آرقه لی گپیریب قیغوداشلیک بیلدیردی.
جمهور رئیس لیک علاقه باشقرمه سیدن بیریلگن بیاناتده ایتیلیشیچه، جمهور باشلیغی ایردوغان بو صحبتده بویوک انیت گه الله تعلی دن مغفرت عایله اعضالریگه باش ساغلیگی و صبر چیدم تیله گن.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
